钦定古今图书集成/方舆汇编/边裔典/第100卷 > 《琉球山川考》
## 钦定古今图书集成/方舆汇编/边裔典/第100卷 > 《琉球山川考》

山

鼋鼊屿：　在国西，水行一日。

高华屿：　在国西，水行三日；二屿，隋陈棱率兵过此。
彭湖岛，　在国西，水行五日。地近福州、泉州、兴化、漳
州四郡界。天气晴明，望之隐然若烟雾中。

水

落漈：　《元史》：水至彭湖渐低，近琉球，谓之落漈。漈者，
水趋下不回也。凡西岸渔舟到彭湖，遇飓风作，漂流
落漈，回者百一、二。